Can Non-actions Be Categorized As Sunnah Like Murdar, Pork Meat?
غامدی صاحب نے مبادی تدبرسنت میں سنت کے سات اصول بیان کئے ہیں اور یہ بتایا ہے کہ کون کون سی چیزیں سنت ہوسکتی ہیں اور کون سی نہیں۔ پہلا یہ کہ وہ اپنی نوعیت کے لحاظ سے دین ہو جیسے رسول اللہ نے تلوار سے جنگ کی، اونٹ کی سواری کی وغیرہ یہ اپنی نوعیت میں دین نہیں ہے۔ دوسرا یہ کہ سنت کا تعلق تمام تر عملی زندگی سے اس کا علم ، عقیدہ وغیرہ سے کوئ تعلق نہیں ہے۔ تیسرا اصول یہ ہے کہ عملی زندگی کی وہ چیزیں بھی سنت نہیں ہوسکتی جن کی ابتدا قرآن سے ہوی ہےجیسے چور کے ہاتھ کاٹنا، زانیوں کو کوڑے لگانا وغیرہ جن کی ابتدا قرآن سے ہوئ ہےلیکن نماز، روزہ وغیرہ کا ذکر ہمیں قرآن سے ملتا ہے لیکن ان کی ابتدا قرآن سے نہیں ہوی ہے اس لئے یہ سنت کے دائرے میں آتے ہیں۔ چوتھا اصول یہ کہ سنت پر بطور تطوع عمل کرنے سے بھی وہ کوئ نیا سنت نہیں بن جاتی۔ جیسے نفلی نمازیں، نفلی روزے وغیرہ پانچواں اصول یہ ہے کہ جو چیزیں بیان فطرت کے طور پر آئ ہیں وہ بھی سنت نہیں کہلاتیں چھٹا اصول یہ ہے کہ وہ چیزیں بھی سنت نہیں ہوسکتیں جو رسول اللہ نے لوگوں کی رہنمائ کے لئے بیان کی ہوں جیسے نماز میں قعدے میں اذکار وغیرہ ساتواں اور آخری اصول یہ ہے کہ جس طرح قرآن خبر واحد سے ثابت نہیں ہوتا اس ہی طرح سنت بھی خبر واحد سے ثابت نہیں ہوتی۔ اس لئے جن چیزوں کی ذکر آپ نے کیا ہے وہ غامدی صاحب کے سنت کے تیسرے اصول کے مطابق سنت قرار پاتے ہیں۔ سورہ البقرہ کی ایت ۱۷۳ کی تفسیر میں غامدی صاحب اس سوال کا جواب دیتے ہیں: اِس باب میں شریعت کا موضوع صرف وہ جانور اور اُن کے متعلقات ہیں جن کے طیب یا خبیث ہونے کا فیصلہ تنہا عقل و فطرت کی رہنمائی میں کر لینا انسان کے لیے ممکن نہ تھا۔ سؤر انعام کی قسم کے بہائم میں سے ہے، لیکن وہ درندوں کی طرح گوشت بھی کھاتا ہے۔ پھر اُسے کھانے کا جانورسمجھا جائے یا نہ کھانے کا؟ وہ جانور جنھیں ہم ذبح کر کے کھاتے ہیں، اگر تذکیے کے بغیر مر جائیں تو اُن کا حکم کیا ہونا چاہیے؟ اِنھی جانوروں کا خون کیا اُن کے بول و براز کی طرح نجس ہے یا اُسے حلال و طیب قرار دیا جائے گا؟ یہ اگر اللہ کے سوا کسی اور کے نام پر ذبح کر دیے جائیں تو کیا پھر بھی حلال ہی رہیں گے؟ اِن سوالوںکا کوئی واضح اور قطعی جواب چونکہ انسان کے لیے دینا مشکل تھا، اِس لیے اللہ تعالیٰ نے اپنے نبیوں کے ذریعے سے اُسے بتایا کہ سؤر، خون، مردار اور خدا کے سوا کسی اور کے نام پر ذبح کیے گئے جانور بھی کھانے کے لیے پاک نہیں ہیں اور انسان کو اُن سے پرہیز کرنا چاہیے۔
ڈاکٹر عرفان شہزاد صاحب نے ایک صاحب کے جواب میں یہ لکھا تھا کہ شراب کی حرمت سنت اس لئے نہیں کیوں کہ سنت کا تعلق عملی چیزوں سے ہے عدم عمل کو اس میں شامل نہیں کیا جاتا ۔ اسی پر میرا وه سوال تھا جو میں نے اپنی پہلی پوسٹ میں کیا ۔